חוקיות טיפול המרה

חוקיות טיפול המרה עוסקת בסטטוס החוקי של טיפולי המרה. טיפול המרה הן טכניקות פסאודו-מדעיות המנסות לשנות את הנטייה המינית או הזהות המגדרית של אדם. החל מסוף המאה ה־20 ובעיקר מאז העשור השני של המאה ה-21, מדינות רבות ברחבי העולם החלו להגביל את טיפולי ההמרה או לאסור אותם בחוק לחלוטין.

נכון לפברואר 2023, בעשרים ושלוש מדינות יש איסור חוקי על טיפול המרה. שמונה מהן אוסרות את הטיפולים על ידי כל אדם: קנדה, אקוודור, צרפת, גרמניה, יוון, מלטה, ניו זילנד וספרד; שבע אוסרות את מתן הטיפול על ידי אנשי מקצוע רפואיים בלבד; אלבניה, ברזיל, הודו, ישראל, פורטוגל, וייטנאם וטייוואן; שמונה מדינות: ארגנטינה, צ'ילה, פיג'י, נאורו, פרגוואי, סמואה, שווייץ ואורוגוואי יש איסורים עקיפים ללא איסור ספציפי על טיפול המרה בכך שאבחנות המבוססות על נטייה מינית או זהות מגדרית בלבד אסורות, מה שיוצר איסור דה פאקטו על אנשי מקצוע בתחום הבריאות מכיוון שהם בדרך כלל לא עוסקים בטיפול ללא אבחנה. בחלק מתחומי השיפוט באוסטרליה, ארצות הברית ומקסיקו קיים איסור על טיפולי המרה. הצעות חוק האוסרות על טיפול המרה נבחנות באירלנד, מקסיקו, פולין, בלגיה, הולנד, אוסטריה, קפריסין ובריטניה.

הרקע להוצאת הטיפולים אל מחוץ לחוק הוא קונצנזוס מדעי כי טיפולי המרה אינם יעילים בשינוי הנטייה המינית או המגדרית וכי לעיתים קרובות הם גורמים למטופלים נזק פסיכולוגי משמעותי וארוך טווח. ארגונים רפואיים, מדעיים וממשלתיים בארצות הברית בבריטניה ובמדינות מערביות נוספות הביעו דאגה מטיפולי המרה ומפגיעה שעלולה להיגרם למטופל.

הגבלות חוקיות לפי מדינה
מדינהפרטיםאיסור דה פקטו: העמותה הפסיכולוגית הלאומית באלבניה אסרה על חבריה לעסוק בטיפול המרה בשנת 2020.נאסר בשתי מדינות ובטריטוריה של הבירה: טיפולי המרה הם עבירה פלילית בקווינסלנד מאז אוגוסט 2020 ועתידים להפוך לעבירה פלילית בויקטוריה החל מפברואר 2022. במערב אוסטרליה הוצעו איסורים. החוק "ACT" האוסר על טיפולי המרה נכנס לתוקף ב-4 במרץ 2021.
ב-9 בפברואר 2016 הציגה ממשלת ויקטוריה הצעת חוק לבית התחתון של הפרלמנט הוויקטוריאני. הצעת החוק יצרה נציב תלונות בריאות בעל סמכויות לערוך חקירות ובירורים בנושא טיפולי המרה. היא עברה את הבית התחתון ב-25 בפברואר 2016, את הבית העליון ב-14 באפריל 2016 עם תיקונים קלים ועברה את הבית התחתון עם התיקונים המצורפים ב-27 באפריל 2016. ההסכמה המלכותית ניתנה ב-5 במאי 2016. החוק, המכונה חוק תלונות הבריאות 2016, נכנס לתוקף ב-1 בפברואר 2017. ב-17 במאי 2018, נציב תלונות הבריאות פתח בחקירה בנושא, שהסתיים ב-1 בפברואר 2019 ואשר המליץ על איסורו המלא ותמיכה לקורבנותיו. ב-3 בפברואר 2019 הודיעה ממשלת ויקטוריה כי היא מתכננת לאסור טיפולי המרה בשטחיה. הצעת החוק התקבלה בפברואר 2021. החוק צפוי להיכנס לתוקף שנה לאחר קבלתו, בפברואר 2022.

ב-13 באוגוסט 2020, מדינת קווינסלנד הפכה למדינה הראשונה באוסטרליה שהפלילה את טיפולי ההמרה. על פי חוקי המדינה, אנשי מקצוע בתחום הבריאות עלולים להתמודד עם מאסר של 18 חודשים בגין ניסיון לשנות או לדכא את הנטייה המינית של האדם שגרם לו פגיעה חמורה. ממשלת מדינת מערב אוסטרליה הודיעה כי תבדוק האם יש צורך בחקיקה נוספת בנושא.איסור ארצי: בשנת 1999 המועצה הפדרלית לפסיכולוגיה בברזיל פרסמה שתי הוראות הקובעות כי "פסיכולוגים לא ישתפו פעולה באירועים או שירותים המציעים טיפול וריפוי להומוסקסואליות". לאחר שנים ההוראה פורשה בבית המשפט העליון כאוסרת פרסום טיפולי המרה, אך לא את הטיפולים עצמם. כך הפכה ברזיל למדינה הראשונה בעולם שאוסרת על טיפולי המרה. 
בשנת 2013, הוועדה לזכויות אדם בבית הקונגרס התחתון של ברזיל, אישרה חקיקה שתבטל את הוראות המועצה. הצעת החוק נדחתה לאחר מכן ללא כל פעולות חקיקה נוספות. בספטמבר 2017, אישר שופט פדרלי בברזיליה להשתמש בטיפולי המרה על ידי פסיכולוג כדי לרפא אנשים מהומוסקסואליות, מה שביטל את החלטת 1999. עם זאת, בדצמבר 2017, אותו שופט שינה את החלטתו והשאיר את הגדרת טיפולי ההמרה כאסורים. בינואר 2018 קבעה המועצה הפסיכולוגית הפדרלית נורמות ביצוע לפסיכולוגים ביחס לאנשים טרנסג'נדרים וטרנסווסטריטים, ואסרה עליהם לפעול באופן המקדם את ראיית הומוסקסואליות כמחלה.איסור ארצי: טיפולי המרה אסורים באיטליה מאז 2013. איסור זה מעוגן בקוד האתי לפסיכולוגים.איסור ארצי ממתין לאישור: ביוני ויולי 2018 ביקרה עמותת הלהט"ב "HOSI" זלצבורג את העמותה הנוצרית האולטרה-שמרנית "TeenSTAR" בטענתה כי "הומוסקסואליות נחשבת לבעיית זהות וסטייה". הקבוצה הציעה לקטינים טיפולי המרה בכך שלימדה אותם כי הנטייה המינית "ניתנת לשינוי" באמצעות שילוב של טיפול, קבוצות עזרה עצמית וטיפול פסטורלי, כפי שדווח בעיתון זלצבורגר נחריכן. חבר המועצה הלאומית מריו לינדנר (המפלגה הסוציאל-דמוקרטית האוסטרית) הגיש בקשה פרלמנטרית לתשובה משר החינוך לשעבר, היינץ פאסמן, על דברי העמותה. שאלה פרלמנטרית נוספת הושקה על ידי חברת המועצה אווה דיזזיץ' (מפלגת הירוקים).
באוקטובר 2018 אסרה מנהלת החינוך בזלצבורג על קיום סדנאות טיפולי ההמרה של עמותת "TeenSTAR" עד לתוצאה של הסקירה. אף על פי שמשרד החינוך הודיע על איסור התאחדות העמותה, ועל צו עד חג המולד 2018, נכון לפברואר 2019, לא פורסם שום צו, והעמותה המשיכה לעבוד בבתי ספר. באפריל נאסרה סופית התאחדותה.

בדצמבר 2018 הוגשה לפרלמנט החלטה הקוראת לאסור על טיפולי המרה בקטינים על ידי מריו לינדנר. תחילה נמנעה ועוכבה ההצבעה על ידי קואליציית מפלגת העם האוסטרית ושלטון מפלגת החירות האוסטרית. עם זאת, בהצבעה ב-13 ביוני 2019, המועצה הלאומית אישרה את ההחלטה. המפלגה הסוציאל-דמוקרטית האוסטרית, NEOS – אוסטריה החדשה והפורום הליברלי, מפלגת "JETZT", שני החברים העצמאיים ומפלגת העם האוסטרית הצביעו כולם להחלטה בעד ההצבעה כאשר מפלגת החירות האוסטרית התנגדה. ב-2 ביולי 2019, המועצה הלאומית אישרה את ההחלטה בהצבעה סופית. בהצבעה זו הצביעה מפלגת החירות האוסטרית בעד גם כן בנימוק כי "תמיד יש לתת עדיפות לילדים ולמתבגרים". ההחלטה קראה לממשלת אוסטריה "להגיש באופן מיידי למועצה הפדרלית הצעת חוק ממשלתית האוסרת על שימוש בקטינים בטיפולי המרה וטיפול מתקדם" על ידי קביעת מועד לפני הקיץ. כעת, איסור על טיפולי המרה ממתין לאישור.טיפולי המרה אינם אסורים ברחבי דנמרק, אך הומוסקסואליות איננה מוגדרת כמחלה במדינה מאז שנת 1981, וטרנסג'נדריות מאז 2017.בינואר 2006 העניק המשרד לפיתוח קהילה, נוער וספורט (MCYS) כ-100 אלף דולר (כ-61,500 דולר אמריקאי) לליגת החירות, ארגון המזוהה עם תנועת "אקס-גיי", לקידום טיפולי המרה. הארגון אומר כי הוא "מקדם בריאות מינית לאדם, למשפחה ולחברה". עם זאת, עקב לחץ מצד פעילי זכויות להט"ב, ליגת החירות החזירה את המענק הזה למשרד, ופעילות הארגון הופסקה מאז 2014.
במאי 2020, שר הבריאות, גן קים יונג, ציין את עמדת הממשלה כנגד טיפולי המרה בתשובה בכתב לשאלת חבר הפרלמנט המועמד אנתאה אונג. בתשובה נכתב, "משרד הבריאות מצפה מרופאים ואנשי מקצוע אחרים בתחום הבריאות לנהוג על פי שיטות עבודה מומלצות מבוססות ראיות ואתיקה קלינית, ולשקול ולכבד את העדפותיהם ונסיבותיהם של החולים (כולל נטייה מינית) בעת מתן הטיפול חברי הציבור יכולים להגיש תלונה רשמית למועצה הרפואית בסינגפור (SMC) אם רופא פועל באופן לא מוסרי או נותן טיפול בלתי הולם". אף על פי כן, הוא הוסיף בהצהרה נפרדת כי משרד הבריאות לא קיבל שום תלונה כזו מצד חולי להט"ב שהצהירו על עצמם בשלוש השנים האחרונות.איסור ארצי הסנאט אישר איסור על טיפולי המרה ב-25 בינואר 2022, ברוב של 0–142, והחוק פורסם בצורה רשמית ב-1 בפבואר 2022.

קורבן צרפתי אשר העבר סדנה לטיפולי המרה תיאר את הנוהג כ-"אונס פסיכולוגי". היקף הנוהג בצרפת אינו ידוע. ההתאחדות "Le Refuge" העריכה שכ-3% עד 4% משיחות קו העזר שלה עסקו בנושא. בקיץ 2019 הודיעה חברת הפרלמנט לורנס ואנסונברוק-מיאלון על כוונתה להציג הצעה לאספה הלאומית בשנת 2020 לאסור על שימוש ב-"טיפולים" כאלה. עונשיהם של מי שיעבור על החוק יהיו מאסר של שנתיים או קנס בסך 30,000 יורו. כעת, איסור על טיפולי המרה ממתין לאישור.טיפולי המרה אינם אסורים ברחבי פנמה, אך הומוסקסואליות איננה מוגדרת כמחלה במדינה מאז 2008.נאסר בשש פרובינציות וטריטוריות ובעיריות שונות: טיפולי המרה נאסרו במחוז מניטובה (מאז 2015), לקטינים באונטריו (מאז 2015), בנובה סקוטיה (מאז 2018), לקטינים באי הנסיך אדוארד (מאז 2020), בקוויבק (מאז 2020), ביוקון (מאז 2020), לאנשים בכל הגילאים ובכל הגדרות בעיר ונקובר (מאז 2018), והערים אדמונטון וקלגרי (מאז 2020).
במרץ 2019, הממשלה הפדרלית דחתה בתחילה עתירה הקוראת לאסור טיפול ארצי בטיפולי המרה, אך הודיעה ביולי אותה שנה שתמשיך להתקדם עם שינוי החוק הפלילי כדי להוציא את ההליך מחוץ לכל רחבי קנדה, וקראה למחוזות לנקוט בצעדים דחופים גם כן בנושא. במרץ 2020 הוצעה חקיקה שתאסור טיפול המרה לכל הקטינים במדינה, כמו גם לכל מי שאינו מסכים. ב-22 ביוני 2021 עבר הצעת חוק המפלילה טיפולי המרה בבית הנבחרים של קנדה ועברה לסנאט להצבעה אחרונה ובכך, קיימה את התחייבות הבחירות לשנת 2019 של המפלגה הליברלית השולטת. ההצבעה בסנאט עוכבה לפחות לספטמבר 2021, לאחר שההצבעה ב-1 ביולי 2021 במהלך הקיץ נכשלה.איסור בפריסה ארצית ממתין לאישור, נאסר במדינה אחת ובעיר הבירה: החל משנת 2019 תלויה ועומדת בקונגרס המקסיקני הצעת חוק לאיסור טיפולי המרה שכוללת שלוש שנות מאסר לכל מי שעוסק בהם. בפברואר 2019 דווח כי הצעת החוק צפויה לעלות להצבעה הסנאט המקסיקני בחודשים הקרובים. הצעת החוק הועברה לנציבות המשפטים בלשכת הצירים. אשר אם תאושר, תעבור ללשכת הצירים.
ב-31 ביולי 2020, נאסרו טיפולי המרה במקסיקו סיטי. ב-20 באוקטובר 2020 נאסרו טיפולי המרה במדינת מקסיקו.לא דווח כי טיפולי המרה מתקיימים ברחבי איסלנד, לפיכך ניתן להסיק כי הם אסורים דה פקטו.איסור ארצי: חוק 21.331 על הכרה והגנה על זכויות אנשים בתחום בריאות הנפש, שנחקק ב-23 באפריל 2021, קובע במאמר 7: "יש לקבוע את האבחנה של מצב בריאות הנפש כפי שמכתיב המטפל. טכניקה, בהתחשב במשתנים ביו-פסיכו-סוציאליים היא אינה יכולה להתבסס על קריטריונים הקשורים לקבוצה הפוליטית, סוציו-אקונומית, תרבותית, גזעית או דתית, ולא לזהותו המגדרית או לנטייתו המינית של האדם, בין היתר".
בפברואר 2016 הביע משרד הבריאות הצ'יליאני את התנגדותם לטיפולי המרה. בהצהרה נאמר: "אנו סבורים כי פרקטיקות המכונות טיפולי המרה מהוות איום חמור על בריאותם ורווחתם, כולל חייהם, של האנשים שנפגעו כתוצאה משימושם".טיפולי המרה אינם אסורים ברחבי ירדן, אך נטייה הומוסקסואלית איננה מוגדרת כמחלה במדינה. סיןאיסור על מקרה לגופו: בסין, בתי המשפט קבעו כי מקרים של טיפול המרה אינם חוקיים בשני מקרים. עם זאת, תקדימים משפטיים בסין אינם ניתנים לאכיפה במקרים עתידיים.
בדצמבר 2014 פסק בית משפט בבייג'ינג לטובת הומוסקסואל בתיק נגד מרפאה לטיפולי המרה. בית המשפט קבע כי טיפולים כאלה אינם חוקיים והורה למרפאה להתנצל ולשלם פיצוי כספי לקורבן. ביוני 2016 תבע אדם ממחוז חנאן בית חולים בעיר זומאדיאן על כך שאילץ אותו לעבור טיפול המרה, ובעקבות כך הוענקה לו התנצלות ופיצוי פומבי. בעקבות שני פסקי הדין המוצלחים הללו, קבוצות להט"ב קוראות כעת למשרד הבריאות הסיני לאסור על טיפולי המרה.

עם זאת, החל מאפריל 2019 לא ננקט שום אמצעי על ידי הממשלה לאסור על טיפולי המרה ו-"טיפולים" כאלה עדיין מקודמים באופן פעיל בכל רחבי המדינה.איסור ארצי: ישנם מספר מקרים ידועים של קטינים שננקטו בשיטות טיפולי המרה בפוארטו ריקו. בין השנים 2007–2008, צעיר חושמל שוב ושוב כחלק מה-"טיפול" כדי "לרפא את ההומוסקסואליות שלו". לבסוף הוא קיבל צו מעצר נגד הוריו, שאילצו אותו לעבור את השיטה.
הצעת חוק לאיסור השימוש בטיפולי המרה בקטינים הוגשה לסנאט הפורטוריקני ב-17 במאי 2018, ביום הבינלאומי נגד הומופוביה. הסנאט אישר את החקיקה ב-7 במרץ 2019. ב-18 במרץ 2019, בית הנבחרים של פוארטו ריקו חסם הצבעה על הצעת החוק, על ידי סירוב להצביע עליה או לקיים דיונים פומביים. מחבר הצעת החוק היה זואי לבוי מהמפלגה המתקדמת החדשה. עם זאת, יו"ר מנהיג הרוב של בית הנבחרים של פוארטו ריקו, גבריאל רודריגס אגילו, אמר בראיון כי אין מעט ראיות לכך שהנוהג נהוג באופן נרחב בפוארטו ריקו. מאוחר יותר באותו יום אמר המושל ריקרדו רוסלו כי יוציא צו ביצוע האוסר על טיפולי המרה לקטינים ברחבי טריטוריית פוארטו ריקו. הוא הוציא צו ביצוע כזה ב־27 במרץ והוא נכנס לתוקף באופן מיידי. סוכנויות טריטוריאליות קיבלו 90 יום להכרזה על הצו החדש.

בשנת 2021 הצעת חוק נוספת של סנאט 184 לאיסור טיפולי המרה הושבתה בוועדת התמריצים הקהילתיים ובריאות המתכת. חברי המפלגה הפרוגרסיבית החדשה (PNP), מפלגת הדמוקרטית פופולרית (PPD) וג'ואן רודריגז ווב ממפלגת פרויקטו דיגנידד הצביעו נגד צעד הדחייה. הצעת חוק דומה הוגשה גם בבית הנבחרים והיא הועברה לוועדות שונות.איסור ארצי: באקוודור, השקפת הממשלה קובעת כי טיפולי המרה אסורים בחוק משנת 1999 האוסר על אפליה נגד הומוסקסואלים. בנוסף, סעיף 151 לחוק העונשין משנת 2014 אוסר על טיפולי המרה, המשווה אותו לעינויים, וקובע 7–10 שנות מאסר על העוסקים בו.בנובמבר 2011, קבוצת פעילים אקוודורית, שנקראה "Fundación Causana", החלה בעתירה לשר הבריאות באקוודור לסגירת יותר מ-200 "מרפאות אקס-גיי". הקבוצה טענה כי המרפאות מתעללות ומטופלות ב-"חולים" במטרה "לרפא הומוסקסואליות" אשר פעלו במסווה אשר פעלו במסווה מרכזים לשיקום סמים. זוג הורים גילה את ההתעללות וביקש מהמרפאה לשחרר את בתם, פאולה זיריטי, אך בקשתם נדחתה. ביתם שוחרר בסופו של דבר לאחר שנתיים של כליאה והייתה הראשונה לדון בתלונה רשמית נגד המרפאות. עד אוגוסט 2011 נסגרו 27 מתוכן, בעוד 207 מרפאות מדווחות נותרו פתוחות.

ב-23 בינואר 2012 עתירת הקבוצה סומנה כהצלחה וזכתה ל-113,761 חתימות בינלאומיות. לאחר מאבק ארוך שנים אקוודור יחד עם משרד הבריאות התחייב עם ארגונים אזרחיים וחברות בכלל לפרק את האמונה ברחבי המדינה כי הומוסקסואליות היא מחלה ולבטל את שימוש העינויים במרפאות בנושא. שרת הבריאות קרינה אונס מפלה הורתה זמן קצר לאחר מכן לפשוט על 3 מרפאות בסביבת קיטו ולשחרר את הקורבנות מטיפוליהם בהבטחה לסגור כל מרפאה כזו במדינה.טיפולי המרה אינם אסורים ברחבי שוודיה, אך הומוסקסואליות איננה מוגדרת כמחלה במדינה מאז 1979 וטרנסג'נדריות משנת 2017.איסור ארצי: צו בריאות הנפש משנת 2010 קובע כי אין להחשיב אנשים חולי נפש אם הם מסרבים או אינם מבטאים נטייה מינית מסוימת, ואוסר על כל "טיפול המרה" בתחום בריאות הנפש. האיסור חל על אנשי מקצוע רשומים בתחום הבריאות.איסור ארצי: בשנת 2008 הכריזה ממשלת גרמניה שהיא מתנגדת לחלוטין לטיפולי המרה. בשנת 2013 מפלגת הירוקים הציגו הצעת חוק לאיסור טיפול המרה בקטינים, אך מעולם לא הועלה עליה הצבעה. עצומה שקראה למשרד הבריאות לאסור את הנוהג הושקה ביולי 2018, ואספה כ-60,000 חתימות עד אמצע אוגוסט 2018. בפברואר 2019, שר הבריאות הגרמני, ינס ספאן, אמר כי יבקש לאסור על טיפולי המרה לקטינים ולמבוגרים בעודו מכנה אותו "סוג של תקיפה".
באפריל 2019, לאחר שעתירה מקוונת בנושא שהחל ארגון הלהט"ב הבינלאומי "All Out" אספה כ-110,000 חתימות, קרא ספאן לוועדה לנסח הצעות כיצד ניתן להכניס איסור כזה בדיוק. לאחר מכן יציג הפאנל את הדו"ח הסופי שלו בסתיו. הוועדה התכנסה בחודשים מאי ויוני לשתי סדנאות של יום שלם. כמו כן, משרד הבריאות הזמין להשתתף בחילופי דברים פוליטיקאים, מדענים ונפגעים וכן מוסדות מחו"ל שכבר צברו ניסיון באיסורים משפטיים. ביוני הציג ספאן במסיבת עיתונאים את תוצאות שני דיווחים מדעיים שהתנגדו לטיפול בהמרה וקראו לאיסור חוקי שלו.

הממשלה אסרה על טיפולי המרה לכלל הקטינים במדינה בדצמבר 2019. טיפול המרה למבוגרים נחשב לא חוקי רק אם ניתנה הסכמה עקב "חוסר כוח רצון" כגון הונאה או כפייה. כמו כן נאסר טיפול פסיכותרפויטי ופסטורלי "שמנסה בכוונה להשפיע על נטייה מינית". האיסור חל גם על אפוטרופוסים חוקיים "המפרים באופן חמור את חובת הזהירות שלהם". ב-7 במאי 2020, הפרלמנט הגרמני אסר על טיפולי המרה בפריסה ארצית לקטינים עד 18 שנים ואוסר על פרסום תמיכה בשיטותיו. החוק אוסר גם על טיפול המרה למבוגרים, אם הם נקבעים בכוח, במרמה או בלחץ.איסור ארצי: בפברואר 2014, האגודה הפסיכיאטרית ההודית (IPS) פרסמה הצהרה, בה נקבעה כי אין שום ראיות להוכיח כי הומוסקסואליות איננה טבעית: "בהתבסס על ראיות מדעיות קיימות והנחיות פרקטיקה טובה מתחום הפסיכיאטריה, האגודה הפסיכיאטרית ההודית קובעת כי אין שום ראיות המבססות את האמונה שהומוסקסואליות היא מחלת נפש או מחלה בכלל".
ב-7 ביוני 2021, בעת מתן פסק הדין לתיק, אסרה שופטת בג"ץ מדרס אנאנד וונקאטש טיפולי המרה במדינה בטענה כי "בורות, איננה הצדקה לנרמל כל סוג של אפליה". בעקבותיו, בית המשפט הציע לבצע שינויים בתוכניות הלימודים של בתי ספר ואוניברסיטאות כדי לחנך סטודנטים להבנת הקהילה הגאה. האגודה הפסיכיאטרית ההודית מעולם לא הגדירה הומוסקסואליות כמחלה במדינה.החל ממאי 2018, הצעת החוק לאיסור טיפולי המרה לשנת 2018 עברה בקריאה שנייה בסנאט האירי, והמתינה לקריאה שלישית ולמעבר בדאל אירן. עם זאת, הצעת החוק מעולם לא התקדמה לקריאה שלישית, ואז בוטלה ב-14 בינואר 2020 עקב פירוק הדייל והסיאנאד לבחירות הכלליות באירלנד בשנת 2020.טיפולי המרה אינם אסורים ברחבי אוקראינה, אך הומוסקסואליות איננה מוגדרת כמחלה במדינה מאז שנת 1991.איסור דה פקטו: מספר הצעות חוק לאיסור טיפולי המרה הוצעו לאורך השנים, אך אף אחת מהן לא עברה את שלב הדיון המקדמי בוועדה אלא בקריאה טרומית. ב-2022 נקבע בחוזר מנכ"ל של משרד הבריאות כי טיפולי המרה הם מסוכנים וכי יוטלו סנקציות משמעותיות על בעלי מקצוע שיציעו אותם.בשנת 2013, האגודה הפסיכיאטרית הלבנונית הצהירה כי לטיפולי המרה המבקשים "להמיר" הומואים וביסקסואלים להטרוסקסואלים אין כל תמיכה מדעית וביקשה מאנשי מקצוע בתחום הבריאות להסתמך רק על המדע כאשר הם נותנים חוות דעת וטיפול בנושא זה. הומוסקסואליות לא מוגדרת כמחלה במדינה מאז אותה שנה.בפברואר 2017, ממשלת מלזיה תמכה בטיפולי המרה וטענה כי ניתן "לרפא" הומוסקסואליות באמצעות הכשרה מקיפה. ביוני 2017 החל משרד הבריאות בתחרות קולנועית למציאת הדרך הטובה ביותר "לרפא" ולמנוע הומוסקסואליות. התחרות בוטלה מאוחר יותר בעקבות זעם ציבורי עצום.איסור ארצי: ב-16 ביוני 2015 הודיעה שרת החירויות האזרחיות הלנה דאלי כי הממשלה מתכננת להגיש הצעת חוק לאיסור טיפול המרה. ב-15 בדצמבר 2015 דאלי הציגה את הצעת החוק לקריאה ראשונה בפרלמנט. ייעוץ פומבי בנוגע להצעת החוק הושק באותו יום ונמשך עד 15 בינואר 2016. בדצמבר 2016 אישר פה אחד הפרלמנט של מלטה את החוק לאישור נטייה מינית, זהות מגדרית וביטוי מגדרי, ובכך, הפכה למדינה הראשונה באיחוד האירופי שאוסרת על טיפולי המרה.איסור ארצי: תיקון לחוק ההפרעות נפשיות משנת 2016 קובע כי אין להחשיב אנשים עם הפרעות נפש אם הם מבטאים או מפגינים או מסרבים או אינם מבטאים העדפה מינית או נטייה מינית מסוימת. האיסור חל על אנשי מקצוע רשומים בתחום הבריאות.טיפולי המרה אינם אסורים ברחבי סרי לנקה, אך נטיות חד מיניות אינן מסווגות כמחלות נפש ברחבי המדינה.ארגונים המציעים טיפול בהמרה בהולנד אינם זכאים לסבסוד. בנוסף, מאז יוני 2012, טיפולי המרה נחסמו מהכיסוי על ידי ביטוח בריאות.
ב-22 במאי 2019 אימץ בית הנבחרים הצעה לחקור את היקף טיפולי ההמרה בהולנד. ב-29 במאי אימץ בית הנבחרים הצעה נוספת; הפעם קורא לשר המשפטים והביטחון, פרדיננד גרפרהאוס, ליצור הצעת חקיקה לאיסור מפורש על הפרקטיקה. פרלמנטרים כינו 'טיפולים' כאלה "בלתי ניתנים לעיכול" ו-"מזיקים". ההצעה הוצעה על ידי מפלגת העם למען חופש ודמוקרטיה.באוגוסט 2018 הודיע שר המשפטים אנדרו ליטל כי ניתן לשקול איסור על טיפול בהמרה כחלק מרפורמה בחוק זכויות האדם משנת 1993. לאחר הצבת תוכנית זו על ידי השותפים הקואליציוניים ניו זילנד ראשונה, מפלגת הלייבור הודיעה באוקטובר 2020 כי תאסור סופית על הפרקטיקה אם תיבחר מחדש.בשנת 2000 איגוד הפסיכיאטרים הנורווגי הצביע באופן גורף להצהרת העמדה כי "הומוסקסואליות איננה הפרעה או מחלה, ולכן אינה יכולה להיות נתונה לטיפול. יש להתייחס ל'טיפול שמטרתו היחידה לשנות נטייה מינית מהומוסקסואלים להטרוסקסואלים כרשלנות אתית, ולא אמור להיות לה מקום במערכת הבריאות.נכון לדצמבר 2019, הפרלמנט הנורווגי (סטורטינג) עתיד לחוקק איסור על קיום טיפולי המרה במדינה.איסור ארצי: חוק בריאות הנפש משנת 2007 קובע כי אין להחשיב אנשים חולי נפש אם הם מסרבים או אינם מבטאים נטייה מינית מסוימת, ואוסר על כל "טיפול המרה" בתחום בריאות הנפש. האיסור חל על אנשי מקצוע רשומים בתחום הבריאות.איסור ארצי: במאי 2022 התקבל בפרלמנט היווני חוק האוסר על טיפולי המרה בקטינים.החברה לפסיכיאטרים בדרום אפריקה קובעת כי "אין הוכחות מדעיות לכך שטיפול מתקין או המרה יעיל בשינוי נטייתו המינית של האדם. עם זאת, ישנן עדויות רבות לכך שטיפול מסוג זה יכול להיות הרסני".
בפברואר 2015, בעלי מחנה טיפול המרה נמצאו אשמים ברצח, התעללות בילדים ותקיפה בכוונה לגרום נזק גופני חמור לאחר שנמצאו שלושה בני נוער מתים במחנה. בני הנוער הוכו באגפים ובצינורות גומי, נשרשרו למיטותיהם, לא הורשו להשתמש בשירותים בשום זמן ונאלצו לאכול סבון וצואה משלהם, וכל זאת במטרה "לרפא" את ההומוסקסואליות שלהם.דיווחים מ-10 בינואר 2019 העלו כי מספר פסיכולוגים מבצעים טיפולי המרה. כעבור כמה ימים הגישו 250 פסיכולוגים מכתב גלוי לארגון פקודת הפסיכולוגים בדרישה לחקור את השיטות הללו. הגוף אישר כי טיפולי המרה הם רשלנות ולא ניתן להצדיק אותה.לאור היעדר הנחיות להתמודדות עם לסביות, הומואים וביסקסואלים עבור פסיכולוגים בהונג קונג, החברה הפסיכולוגית בהונג קונג, כחברה מלומדת וכאגודה מקצועית, הקימה ביולי 2011 קבוצת עבודה שתטפל בבעיה. ב-1 באוגוסט 2012 פרסמה האגודה נייר עמדה שכותרתו, נייר עמדה לפסיכולוגים העובדים עם לסביות, הומואים וביסקסואלים (LGB). בנייר העמדה זה ישנן 11 הנחיות עיקריות. אומנם, הנחיות אלו לא מזכירות בתוכן טרנסג'נדריות:
1.הבנה כי הומוסקסואליות וביסקסואליות אינן מחלות נפש, 2. הבנה כי אטרקציות, רגשות והתנהגות הומוסקסואלים, ביסקסואלים והטרוסקסואלים מהווים גרסאות נורמליות של המיניות האנושית, 3. הבנה כי מאמצים לשנות נטייה מינית אינם מוכחים כיעילים אלא מזיקים, 4. בעת שימוש והפצה של מידע אודות נטייה מינית, פסיכולוגים מייצגים באופן מלא ומדויק ממצאי מחקר המבוססים על תכנון מחקרי מדעי קפדני ונזהרים להימנע מכל שימוש לרעה או הצגה מוטעית של ממצאים אלה, 5. הבנת הסטיגמה החברתית שמוטלת על אנשים הומואים, לסביות וביסקסואלים וההשפעות על חייהם, 6. פסיכולוגים פועלים תמיד על מנת להבטיח שהציבור יידע במדויק על נטייה מינית וסוגיות הקשורות ללסביות, הומואים וביסקסואלים, 7. פסיכולוגים מודעים לעמדותיהם, אמונותיהם וידעם אודות הנטייה המינית וחייהם וחוויותיהם של אנשים לה"ב. הם אינם כופים אמונות או סטנדרטים אישיים לגבי נטייה מינית כאשר הם מציעים שירותים מקצועיים, 8. פסיכולוגים מבינים את ההבחנה בין נטייה מינית לזהות מגדרית ולהבעה. קונפורמיות מגדרית סטריאוטיפית או אי התאמה אינן מעידות בהכרח על נטייה מינית, 9. פסיכולוגים מבינים את ההטרוגניות בקרב אנשי לה"ב (למשל, מין, מין, גיל, מעמד סוציו-אקונומי, יכולות פיזיות ונפשיות, גזע, מצב משפחתי, מעמד הורי ואמונות דתיות), 10. פסיכולוגים מכבדים את הבחירה של אנשי לה"ב לחשוף או לא לחשוף את נטייתם המינית, 11. פסיכולוגים דוגלים בחברה כוללת וקידום שוויון הזדמנויות הכוללים דוגלות בחיסול הומופוביה, ביפוביה, אפליה, בריונות, הטרדות או כל סוג של סטיגמה כלפי אנשי לה"ב.איסור ארצי: טיפולי המרה, בכל צורה, שנועדו לשנות את הנטייה המינית או זהות מינית או ביטוי מגדרי נאסרו על ידי הקונגרס בספרד מאז ה-16 בפברואר 2023.
אסור בחמש אוטונומיות: טיפולי המרה נאסרו בקהילות האוטונומיות מורסיה (מאז 2016), מדריד (משנת 2017), ולנסיה (משנת 2017), אנדלוסיה (מאז 2018) ואראגון (מאז 2019). הפרטים משתנים לפי תחום שיפוט. לדוגמה, במורסיה, האיסור חל רק על אנשי מקצוע רשומים בתחום הבריאות, אך האיסור במדריד חל על כולם כולל קבוצות דתיות. איגוד הפסיכולוגיה הספרדי קובע כי אין שום ראיות התומכות בטיפול המרה. "להפך, ישנן עדויות לכך שטיפול המרה מוביל לחרדה, דיכאון והתאבדות".באוגוסט 2016, קבוצת זכויות להט"ב העלתה אישומים לפי החוק החדש נגד אישה במדריד שהציעה טיפולי המרה. בספטמבר 2019 נקנסה בסך 20,000 יורו.
באפריל 2019, לאחר חשיפה של טיפול המרה בספרד, שרת הבריאות הספרדית מריה לואיסה קרצ'דו אמרה כי ממשלת ספרד תשקול לחוקק חוק אשר יאסור את הפרקטיקה.

באפריל 2019 הודיעה ממשלת קהילת מדריד שהיא חוקרת את הביוסמיקה הרומית-קתולית אלקלה דה הנארס בגין הפרת חוקי טיפולי ההמרה. המקרה בא בעקבות הדיווחים לפיהם עיתונאי בשם אנג'ל וילסקה התחזה לגבר הומוסקסואל והשתתף בשירות ייעוץ שניתן על ידי הבישוף. וילסקה טען כי הבישוף ניהל מפגשים בלתי חוקיים לטיפולי המרה. שרת הבריאות, הצרכן והרווחה החברתית מריה לואיסה קרסדו קראה לאסור בפריסה ארצית על טיפולי המרה. לדבריה, "הם (הכנסייה) עוברים על החוק, בראש ובראשונה קורסים אלה בוטלו לחלוטין. חשבתי שבספרד ההנחה לקבל את הנטיות המיניות השונות בכל התחומים, אך למרבה הצער אנו רואים כי עדיין ישנם מקומות בהם נאמר לאנשים מה הנטייה המינית שלהם צריכה להיות".טיפולי המרה אינם אסורים ברחבי סלובניה, אך הומוסקסואליות איננה מוגדרת כמחלה במדינה.בפברואר 2019 הגישו חברי פרלמנט לצד פעילי ארגון הקמפיין נגד הומופוביה טיוטת הצעת חוק לאסור טיפולי המרה. טיוטת הצעת החוק נועדה לאסור שימוש, קידום או פרסום של שיטותיו לצד איסור על קידום אנשים או גופים המציעים, משתמשים, מפרסמים או מקדמים את הנוהג הפסאודו-מדעי. חברי הפרלמנט מתכוונים להציג את הצעת החוק לפרלמנט הפולני, שם תתקיים קריאה ראשונה בחודשים הקרובים. איסור כזה יישם את המלצת הפרלמנט האירופי והמומחה העצמאי של האו"ם בנושא הגנה מפני אלימות ואפליה על רקע נטייה מינית וזהות מגדרית.
באוגוסט 2020 פרסמה ועידת האפיסקופאל הפולנית מסמך שהמליץ על הקמת מרכזי ייעוץ "כדי לעזור לאנשים שרוצים להחזיר את בריאותם המינית ואת נטייתם המינית הטבעית" בעוד הוועידה הצהירה כי הקונצנזוס המדעי האומר כי "טיפולי המרה אינם יעילים ועלולים להזיק" הוא "תקינות פוליטית".איסור דה פקטו: בשווייץ, אין זה חוקי שאיש מקצוע רפואי יבצע טיפולי המרה. בשנת 2016, המועצה הפדרלית השווייצרית כתבה בתגובה לאינטרפולציה פרלמנטרית כי לדעתה, טיפולי המרה "אינם יעילים וגורמים סבל משמעותי לצעירים הכפופים להם ומהווים הפרה של חובות מקצועיות מצד כל טיפול". ככאלה, על פי המועצה הפדרלית לקבוע על ידי בתי המשפט הפליליים אם טיפולים כאלה מהווים גם עבירה פלילית.
דיווחים עלו בקיץ 2018 על מטפל שטען כי הוא מסוגל "לרפא" הומוסקסואליות באמצעות הומאופתיה. הוא פוטר מיד לאחר מכן, ונפתחה חקירה מול משרד הבריאות בז'נבה. לפי המשרד, האמונה שהומוסקסואליות היא מחלה מספיקה בכדי לפתוח בחקירה. אגודת הרופאים דה קנטון דה ז'נבה מתארת טיפול המרה כסוג של שרלטנות.איסור ארצי: ב-13 במאי 2016 הודיעה לשכת הבריאות של ממשלת העיר טאיג'ונג כי אסור למוסדות רפואיים לעסוק בטיפולי המרה. לדברי שאדר ליו, חבר הוועדה לשוויון מגדרי של טאיצ'ונג, כל קבוצה - רפואית, אזרחית או דתית - הנוהגת בטיפול מפרה את חוק הרופאים הטייוואנים ואת חוק הפסיכולוגים. תקנות האוסרות על טיפול המרה היו צפויות לעבור בפרלמנט בסוף ינואר 2017 ולהיכנס לתוקף במרץ 2017. על פי חוק הרופאים, רופאים העוסקים בטיפולים אסורים כפופים לקנסות בסכום של בין 100,000 ל-500,000 דולר (כ-15,850 דולר אמריקאים) והם עשויים להיות מושעים לחודש עד שנה.
במקום לקדם תיקונים משפטיים או תקנות חדשות, ב-22 בפברואר 2018, פרסם משרד הבריאות והרווחה מכתב לכל רשויות הבריאות המקומיות בנושא, שאסר על טיפולי המרה בקביעתו כי המרת נטייה מינית אינה נחשבת כנוהג בריאותי לגיטימי וכי כל אדם המבצע טיפול כזה עלול להעמיד לדין על פי החוק הפלילי או חוק הרווחה והזכויות של ילדים ונוער, בהתאם על הנסיבות.איסור בכל חלקי המדינה ממתין לאישור: טיפולי המרה נאסרו על ידי שירות הבריאות הלאומי וכל גופי הייעוץ והפסיכותרפיה בממלכה המאוחדת אך לא בצפון אירלנד. במאי 2021 הודיעה המלכה אליזבת השנייה בטקס פתיחת הפרלמנט כי הממלכה "תאסור על טיפולי המרה ותקדיש תקציב לטיפול בקורבנות".
בשנת 2007 פרסמה המכללה המלכותית לפסיכיאטרים, הארגון המקצועי העיקרי של פסיכיאטרים בממלכה המאוחדת, דו"ח לפיו: "ראיות מראות כי אנשי להט"ב פתוחים לבקש עזרה לבעיות נפשיות. עם זאת, הם עשויים להיות מובנים לא נכון על ידי מטפלים אשר מתייחסים להומוסקסואליות שלהם כגורם הבסיסי לכל בעיה שקיימת כמו דיכאון או חרדה. למרבה הצער, מטפלים שמתנהגים בצורה כזו עשויים לגרום למצוקה ניכרת. מיעוט קטן של מטפלים אפילו ירחיק עד כדי ניסיון לשנות את הנטייה המינית של המטופל שלהם מה שיכול להזיק מאוד. אף על פי שיש כיום מספר מטפלים וארגונים הטוענים כי טיפול יכול לעזור להומוסקסואלים להפוך להטרוסקסואלים, אין שום הוכחה לכך ששינוי כזה אפשרי".

בשנת 2017 הודיעה כנסיית אנגליה כי היא רואה בטיפולי המרה "שגויים מיסודם" ודרשה מהממשלה לאסור אותם. לאחר דיווחים על כנסיית ליברפול אשר הרעיבה אנשים במשך שלושה ימים כאמצעי "לרפא" את ההומוסקסואליות שלהם, הפרלמנט זכה לקריאות רבות לאיסור טיפולי ההמרה במדינה. קבוצות כמו עמותת "Stonewall" והאגודה ההומניסטית הבריטית קראו כבר זמן רב לפני כן לאיסורם. ב-3 ביולי 2018 הודיעה ממשלת הממלכה המאוחדת כי תפעל לקראת איסור מוחלט על טיפולי המרה בכל תחום רפואי, לא רפואי ודתי. עם זאת, עד הבחירות הכלליות בשנת 2019, הנושא לא היה בראש סדר העדיפויות של המפלגה השמרנית השולטת. עמותת "Stonewall" מציינת כי "בממלכה המאוחדת, כל גופי הייעוץ והפסיכותרפיה העיקריים, כמו גם שירות הבריאות הלאומי, הגיעו למסקנה כי טיפולי המרה הם מסוכנים וגינו אותם באמצעות חתימה על מזכר הבנה". ב-11 במאי 2021 הממשלה הצהירה כי טיפולי המרה אמורים להפוך למנהג אסור בכל אנגליה וויילס לאחר התייעצות.

בדצמבר 2020 המפלגה השמרנית שוב שינתה את דרכה והעניקה הפעם מימון ממשלתי לוועידת מנהיגי אמונה הקוראת לסיום טיפולי ההמרה בה המשתתפים היו מעשר דתות שונות וכללו תשעה ארכיבישופים, שישים רבנים ובודהיסטים בכירים, הינדים, מוסלמים וסיקים. בשטח התלות הבריטי, האי מאן, הועלה לבית המפתחות תיקון לחוק עבירות מין ופרסומים מגונים שיאסור על טיפולי המרה.

ב-20 ביולי 2020 הודיע ראש הממשלה בוריס ג'ונסון על תמיכתו באיסור טיפולי המרה בכל רחבי המדינה באומרו "אני חושב שזה ממש מתועב. אין לזה מקום בחברה התרבותית. אין לזה מקום במדינה הזו".

ב־1 ביולי 2021 דווח כי חוק הקאנון של הכנסייה המתודיסטית בבריטניה אוסר על טיפולי המרה וקרא גם לממשלה לאיסור בחקיקה.בקפריסין, לא ידועים נתונים על איסורם או קיומם של טיפולי המרה ברחבי המדינה.נאסר ב-20 מדינות, 84 ערים ומספר מחוזות: נכון למרץ 2020, כ-20 מדינות בארצות הברית, מחוז קולומביה, פוארטו ריקו, ו-84 ערים ומחוזות נוספים אוסרים את נוהג טיפולי ההמרה בהן הערים הגדולות מיאמי וסינסינטי.

ב-10 בפברואר 2015 קבע שופט בית המשפט העליון של ניו ג'רזי כי הצעת שירותי טיפולי המרה על בסיס תיאור של הומוסקסואליות כלא תקינה או כמחלה נפשית מהווה הפרה של חוק ההונאה הצרכנית בניו ג'רזי. במאמר על פסק הדין באתר האינטרנט של ניו ג'רזי נאמר כי ההחלטה "נחשבת לראשונה מסוגה במדינה". ב-29 באוגוסט 2013, בית המשפט לערעורים של ארצות הברית במעגל התשיעי אישר את איסורה של קליפורניה על טיפולי המרה בשטחה.

מדינות ניו ג'רזי (2013), קליפורניה (2013), אורגון (2015), אילינוי (2016), ורמונט (2016), ניו מקסיקו (2017), קונטיקט (2017), רוד איילנד (2017), נבאדה (2018), וושינגטון (2018), הוואי (2018), דלאוור (2018), מרילנד (2018), ניו המפשייר (2019), ניו יורק (2019), מסצ'וסטס (2019), מיין (2019), קולורדו (2019), יוטה (2019), וירג'יניה (2020) וכן מחוז קולומביה (2015) ופוארטו ריקו (2019) אוסרים על שימוש בטיפולי המרה בקטינים.

סקרי דעת קהל מצאו כי איסור על טיפולי המרה נהנה מתמיכה פופולרית רבה בקרב האוכלוסייה האמריקאית. נכון לשנת 2019, לא נערך סקר דעת קהל ארצי, אם כי סקרים בשלוש המדינות (פלורידה, ניו מקסיקו ווירג'יניה) בשנת 2018 הראו תמיכה נעה בין 60% ל-75% מאזרחיהן לאיסור על טיפולי המרה. על פי סקר לאומי משנת 2014, רק 8% מהאמריקאים האמינו שטיפולי המרה הם יעילים. כיום, איסור פדרלי על טיפולי המרה מוצע.

הומוסקסואליות לא מוגדרת כמחלה במדינה מאז 1973.איסור ארצי: חוק בריאות הנפש שאומץ בשנת 2017 קבע כי בשום מקרה לא ניתן לבצע אבחנה של "טיפול" בתחום בריאות הנפש על בסיס של נטייה מינית וזהות מגדרית.טיפולי המרה אינם אסורים ברחבי סרביה, אך הומוסקסואליות איננה מוגדרת כמחלה במדינה מאז 1997.

הסטטוס החוקי בארצות הברית
בארצות הברית אין איסור לאומי על טיפולי המרה. עם זאת מספר מדינות ומחוזות אוסרים על טיפולי המרה המיועדים לשנות נטייה מינית בקרב קטינים, כפי שניתן לראות במפה המצורפת.
ממוזער|400px|מרכז|מפת ארצות הברית עם מדינות ומחוזות האוסרים על מאמצים לבצע טיפולי המרה לקטינים.

הערות שוליים

 קישורים חיצוניים 
 CONVERSION THERAPY BANS IN NATIONAL LEGISLATIONS AROUND THE GLOBE באתר Europe MPC

קטגוריה:להט"ב
קטגוריה:להט"ב: חוק ומשפט
טיפול המרה
קטגוריה:פסיכותרפיה
קטגוריה:שינוי מיניות